شه‌فه‌ق نيوز/ وه‌زاره‌ت ته‌ندروستى له‌ هه‌رێم كوردستان، ئاشكراى تۆماركردن دو حاڵه‌ت تر تازه‌ى تويشبوين وه‌ ڤايرۆس كۆرۆنا كرد له‌ ناوچه‌ى گه‌رميان.
وه‌زاره‌ته‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: وه‌ وه‌رده‌وامى له‌ ئه‌نجامداين رى وشوونه‌يل وشكانن پزيشكى و گه‌ردين له‌ شوون گومانليكرياگه‌يل ئه‌را تويشبوينيان وه‌ كۆرۆنا، ته‌شخيس دو حاڵه‌ت تر تازه‌ كرياگه‌ له‌ ناوچه‌ى گه‌رميان.
به‌ياننامه‌گه‌ باس له‌وه‌يش كرد دو حاڵه‌ت تويشبوين تازه‌ ئه‌را دو ئافره‌ت له‌ ته‌مه‌ن 36 و 26 ساڵان تۆمار كرياگه‌، ك يه‌كه‌ميان وه‌ركه‌فته‌ى حاڵه‌ت وه‌رين بويه‌و دويه‌ميش له‌ به‌غداوه‌ گله‌و خواردگه‌.
